Document ID: 32002R2306

Komisijas Regula (EK) Nr. 2306/2002
(2002. gada 20. decembris),
ar ko nosaka sīki izstrādātus noteikumus Padomes Regulas (EK) Nr. 104/2000 piemērošanai attiecībā uz paziņojumiem par ievesto zvejniecības produktu cenām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. decembra Regulu (EK) Nr. 104/2000 par zvejniecības un akvakultūras produktu tirgu kopīgo organizāciju [1], un jo īpaši tās 29. panta 5. punktu,
tā kā:
(1) Regulas (EK) Nr. 104/2000 29. panta 4. punktā ir pieprasīts dalībvalstīm regulāri paziņot Komisijai atsevišķu to tirgos vai ostās reģistrēto ievedumu cenas vai daudzumu.
(2) Ņemot vērā faktisko ievedumu apjomu, ir jāizveido jauns to tirgu un ostu saraksts, kurās reģistrē ievedumus.
(3) Ir jāizveido arī noteikumi, lai veiktu ātru to datu pārsūtīšanu jaunā elektroniskā formātā, kas ir nepieciešami, lai pārraudzītu salīdzināmās cenas.
(4) Komisijas 1994. gada 12. septembra Regula (EK) Nr. 2211/94, ar kuru nosaka sīki izstrādātus noteikumus par to, kā piemērot Padomes Regulu (EEK) Nr. 3759/92 attiecībā uz paziņojumiem par ievesto zvejniecības produktu cenām [2], kurā jaunākie grozījumi izdarīti ar Regulu (EK) Nr. 2805/1999 [3], tāpēc ir jāatceļ.
(5) Šajā regulā paredzētie pasākumi ir saskaņā ar Zvejniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
1. Dalībvalstis paziņo Komisijai to Regulas (EK) Nr. 104/2000 I, II, III un IV pantā uzskaitīto produktu ievedumu cenas un daudzumu, attiecībā uz kuriem ir noteikta salīdzināmā cena un kas ir laisti brīvā apgrozībā. Šo informāciju sadala pēc TARIC koda un pēc importa deklarācijas iesniegšanas datuma.
2. Prasība informēt Komisiju attiecas vismaz uz tiem produktiem, kas laisti brīvā apgrozībā tirgos un ostās, kas uzskaitītas pielikuma 3. tabulā.
3. Paziņojumu par precēm, kas ir laistas brīvā apgrozībā no mēneša pirmās līdz piecpadsmitajai dienai, nosūta līdz katra mēneša 25. dienai vai pirmajā darba dienā pēc tā un par precēm, kas ir laistas brīvā apgrozībā no mēneša sešpadsmitās līdz pēdējai dienai, līdz nākamā mēneša 10. dienai vai pirmajā darba dienā pēc tā. Komisiju informē pa elektronisko pastu pielikumā norādītajā formātā.
2. pants
Regulu (EK) Nr. 2211/94 atceļ.
3. pants
Šī regula stājas spēkā 2003. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 20. decembrī

Labels: 12
8
2
6